Blaze7451/Wiki-th-20250601 huggingface dataset:
ประสิทธิ์ วุฒินันชัย

ประสิทธิ์ วุฒินันชัย (เกิด 8 สิงหาคม พ.ศ. 2500) อดีตสมาชิกสภาผู้แทนราษฎรจังหวัดเชียงใหม่

**ประวัติ**
ประสิทธิ์ เกิดเมื่อวันที่ 8 สิงหาคม พ.ศ. 2500 เป็นบุตรของนายมี และนางศรี วุฒินันชัย มีพี่น้อง 8 คน สำเร็จการศึกษาศิลปศาสตรบัณฑิต สาขาศิลปศาสตร์ มหาวิทยาลัยราชภัฏเชียงราย สมรสและหย่า มีบุตร 3 คน

**งานการเมือง**
ประสิทธิ์ วุฒินันชัย อดีตเป็นสมาชิกสภาจังหวัด ลงเลือกตั้งสมาชิกสภาผู้แทนราษฎรติดต่อกันมาหลายครั้งแต่ไม่ได้รับเลือกตั้ง อาทิ พ.ศ. 2544 ในสังกัดพรรคราษฎร และ พ.ศ. 2548 สังกัดพรรคประชาธิปัตย์ โดยพ่ายให้กับนายสันติ ตันสุหัช จากพรรคไทยรักไทย ทั้งสอง 2 ครั้ง ซึ่งในปี พ.ศ. 2544 ได้รับคะแนนเป็นอันดับที่ 3 ได้คะแนนน้อยกว่านายสันติ ตันสุหัช และนายมานะ แพรสกุล อดีต ส.ส. จากพรรคประชาธิปัตย์
ต่อมาหลังจากเหตุการณ์ยุบพรรคไทยรักไทย ในการเลือกตั้ง พ.ศ. 2550 นายสันติได้ย้ายไปลงสมัครในนามพรรคมัชฌิมาธิปไตย ทำให้นายประสิทธิ์ได้เข้ามาลงสมัครในนามพรรคพลังประชาชน และได้รับเลือกตั้งเป็นครั้งแรก
และได้รับเลือกตั้งต่อเนื่องในปี 2554 และ 2562
ประสิทธิ์ มีบทาทในการร่วมเป็นคณะกรรมาธิการวิสามัญพิจารณาศึกษาปัญหาที่ดินและการออกเอกสารสิทธิในที่ดิน สภาผู้แทนราษฎรไทย ชุดที่ 25
ประสิทธิ์ วุฒินันชัย ถูกคณะกรรมการ ป.ป.ช. ชี้มูลความผิดในกรณีทุจริตโครงการก่อสร้างสนามกีฬาอเนกประสงค์ฟุตบอลโกลหนู สตรีทซอคเกอร์ (สนามหญ้าเทียม) ปีงบประมาณ 2556 ขององค์กรปกครองส่วนท้องถิ่น ในพื้นที่ อ.ฝางและอ.แม่อาย

**สมาชิกสภาผู้แทนราษฎร**
ประสิทธิ์ วุฒินันชัย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายประสิทธิ์ วุฒินันชัย date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายประสิทธิ์ วุฒินันชัยfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายประสิทธิ์ วุฒินันชัย), ศูนย์ข้อมูลนักการเมืองไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคมหาชน
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏเชียงราย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
การเดือด

การเดือดเป็นการกลายเป็นไออย่างรวดเร็วของของเหลว ซึ่งเกิดขึ้นเมื่อของเหลวได้รับความร้อนจนถึงจุดเดือด อุณหภูมิที่ความดันไอของของเหลวนั้นเท่ากับความดันแวดล้อมที่กดลงบนของเหลว ขณะที่อุณหภูมิต่ำกว่าจุดเดือด ของเหลวจะระเหยขึ้นจากพื้นผิว แต่ที่จุดเดือด ฟองไอ (vapor bubble) มาจากของเหลวทั้งหมด ปรากฏการณ์นี้เกิดขึ้นได้เมื่อความดันไอสูงพอที่จะชนะความดันบรรยากาศ เพื่อที่ฟองจะสามารถขยายได้ ดังนั้น ความแตกต่างระหว่างการกลายเป็นไอกับการเดือด คือ "กลไก" มากกว่าทางอุณหพลศาสตร์ จุดเดือดของของเหลวจะลดต่ำลงเมื่อความดันแวดล้อมลดลง ตัวอย่างเช่น โดยการใช้ปั๊มสุญญากาศหรือที่ระดับความสูง
หมวดหมู่:แก๊ส
หมวดหมู่:การเปลี่ยนสถานะ
หมวดหมู่:การถ่ายเทความร้อน
เจ้าบ้าน เจ้าเรือน

เจ้าบ้านเจ้าเรือน เป็นนวนิยายแนวพีเรียด ดราม่า สยองขวัญ จากบทประพันธ์โดย แก้วเก้า ผลิตโดย บริษัท ฮูแอนด์ฮู จำกัด เขียนบทโทรทัศน์ ปราณประมูล กำกับการแสดงโดย รัญญา ศิยานนท์ นำแสดงโดย เจษฎาภรณ์ ผลดี, ศรีริต้า เจนเซ่น, พศุตม์ บานแย้ม, รินลณี ศรีเพ็ญ, ณัฐรัฐ โมริส เลอกรอง, กุลณัฐ กุลปรียาวัฒน์, ณัฏฐพัชร วิพัธครตระกูล, ศุภักษร ไชยมงคล, เจสัน ยัง และนักแสดงมากฝีมืออีกคับคั่ง ออกอากาศทุกวันพุธ - พฤหัสบดี เวลา 20.20 - 22.50 ทาง สถานีวิทยุโทรทัศน์ไทยทีวีสีช่อง 3 เริ่ม 2 มีนาคม พ.ศ. 2559 - 20 เมษายน พ.ศ. 2559

**รายละเอียดละครโทรทัศน์**
 ผลิตโดย : บริษัท ฮู แอนด์ ฮู จำกัด- บทประพันธ์โดย : แก้วเก้า- บทโทรทัศน์โดย : ปราณประมูล- กำกับการแสดงโดย : รัญญา ศิยานนท์- ควบคุมการผลิตโดย : วรายุฑ มิลินทจินดา- ออกอากาศ : ทุกวันพุธ-พฤหัสบดี เวลา 20.20 น. ทางไทยทีวีสีช่อง 3

**รายชื่อนักแสดง**
 เจษฎาภรณ์ ผลดี  รับบท ไรวินท์- ศรีริต้า เจนเซ่น  รับบท  แพรขาว  โอฬารอิทธิพรพาณิชย์- พศุตม์  บานแย้ม  รับบท  สาโรจน์- รินลณี ศรีเพ็ญ  รับบท  สีนวล- ณัฐรัฐ โมริส เลอกรอง  รับบท  พัสกร  โอฬารอิทธิพรพาณิชย์- กุลณัฐ กุลปรียาวัฒน์  รับบท  เขมินี  โอฬารอิทธิพรพาณิชย์- ณัฏฐพัชร วิพัธครตระกูล  รับบท  มารตี- ศุภักษร ไชยมงคล  รับบท  มาตา- เจสัน ยัง  รับบท  ลลิต- ขวัญฤดี กลมกล่อม  รับบท  คุณนายวารี  (แม่ของรวินท์)- รมิดา ประภาสโนบล  รับบท  น้าน้อย
*นันท์นภัส เลิศนามเชิดสกุล รับบท เพ็ญชมพู- ศุกล ศศิจุลกะ  รับบท  แรม (พ่อของไรวินท์)- ดุสิตา อนุชิตชาญชัย  รับบท  สุดสวาท- ฉัตตญา ไพรหิรัญ  รับบท  รัมภา- รัดเกล้า แจ่มอุลิตรัตน์  รับบท  บัวนาง- ด.ญ.จิรดา โมแรน  รับบท  หนูชมพู (ตอนเด็ก)- ดวงตา ตุงคะมณี  รับบท  คุณนายแถบทิพย์  โอฬารอิทธิพรพาณิชย์- ศกุนตลา เทียนไพโรจน์ รับบท  ดิว- ไปรมา รัชตะ  รับบท  มะลิ- สุรินทร คารวุตม์  รับบท  ต๊อก- นันทวัน เมฆใหญ่ รับบท  ยายเกสร- อรัญญา ประทุมทอง  รับบท  เนย- ดวงหทัย ศรัทธาทิพย์  รับบท  ป้าสมพร- ณัฐฐิรา จิวระโมไนย์กุล  รับบท  นลิน- ณัฐนี สิทธิสมาน  รับบท  ประไพ- สมมาตร ไพรหิรัญ  รับบท  หลวงไผท- ปาริฉัตร ไพรหิรัญ รับบท  คุณนายประสม- ศศิมา สุรทรัพย์มณี  รับบท  จารุวรรณ- เมริยา มุ่งศิริ  รับบท- วิมลพันธ์ ชาลีจังหาญ  รับบท  ปี

**นักแสดงรับเชิญ**
 บรมวุฒิ หิรัญยัษฐิติ  รับบท  เจ๊ยอด- ปรารถนา บรรจงสร้าง  รับบท  หวานหวาน- กันต์ดนย์ อะคาซาน  รับบท  ป๊อป- นฤมล นิลวรรณ  รับบท  แม่ชีบุญมา- น้ำเงิน บุญหนัก  รับบท  คุณหญิงจีบ- สุกัญญา นาคสนธิ์  รับบท  คุณป้าใหญ่- เสกสรร สุทธิจันทร์ รับบท  เท็น (สามีของดิว)- ปวรพัฒน์ จารุศักดิ์วีรกุล รับบท อาเล็ก- อมรเทพ ศุภพร  รับบท  เสมียนชาย- วุฒิ คงคาเขตร  รับบท  ลุงแคล้ว- เฉลิมศักดิ์ เทียนมณี  รับบท  ลุงผาด- อพิชญา ป้านแก้ว  รับบท  อุ่ม- คุณากร เกิดพันธุ์  รับบท  อาเผดิม- นินท์วริศ กิตติชัยวรางค์กูร  รับบท  ไรวินท์ (ตอนวัยรุ่น)- ด.ญ.เปมิกา วรรณสนธยา  รับบท  ยัยหนู- ด.ช.ภูชิ ทองดี  รับบท  อาเล็ก (ตอนเด็ก)- ด.ช.จักริน โมแรน  รับบท  ลูกชายของชมพู- ด.ช.ธิติวัฒน์ ลิ้มพิมพ์เพราะ  รับบท  ไรวินท์ (ตอนเด็ก)

**อ้างอิง**

**แหล่งข้อมูลอื่น**
  เรื่องย่อละคร เจ้าบ้าน เจ้าเรือน (กระปุกดอตคอม)-  เรื่องย่อละคร เจ้าบ้าน เจ้าเรือน (MGR Online) date=2016-06-10 - "เจ้าบ้านเจ้าเรือน”จากตัวอักษรสู่ละคร "ละครเรื่องนี้ ถ้าไม่ได้พี่ติ๊ก ก็ไม่ทำ"  date=2016-06-27 

**ลำดับรายการโทรทัศน์**
หมวดหมู่:ละครโทรทัศน์ไทย
หมวดหมู่:นวนิยายไทย
หมวดหมู่:ละครโทรทัศน์ช่อง 3 เอชดี
หมวดหมู่:นวนิยายไทยที่ประพันธ์โดย วินิตา ดิถียนต์
หมวดหมู่:วรรณกรรมที่สร้างเป็นละครโทรทัศน์
จิลล์ โรเจอร์

นรินทร์ โรเจอร์ หรือ จิลล์  เกิดเมื่อ 15 สิงหาคม  พ.ศ. 2532  เป็นนักแสดงหญิงชาวไทยเชื้อสายอังกฤษ จบการศึกษาระดับมัธยม จากโรงเรียนเทพลีลา ระดับปริญญาตรี จากมหาวิทยาลัยศรีปทุม สาขาวิชาการโฆษณา คุณพ่อเป็นชาวอังกฤษ คุณแม่เป็นคนไทย เกิดและโตที่จังหวัดอุดรธานี ก่อนที่จะย้ายมาเรียนที่กรุงเทพฯ กระทั่งพี่สาวแท้ๆเข้าวงการบันเทิง เธอจึงได้เข้าสู่วงการบันเทิง โดยได้เป็นนักแสดงของบริษัท โคลีเซี่ยม อินเตอร์ กรุ๊ป จำกัด

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- ละครโทรทัศน์ทั้งหมดด้านล่างนี้ออกอากาศทางช่องวัน 31- ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5

**ภาพยนตร์**

**เพลง**
 เพลง ความรักเกิดแล้ว (เพลงประกอบละคร"พยัคฆ์ยี่เก")- เพลง เผื่อเธอว่าหันมา (เพลงประกอบละคร"โก๊ะ ๘ ตะลุยแดนมหัศจรรย์")

**อื่นๆ== - เคยเป็นนักกีฬายิงปืนเยาวชนทีมชาติ  (อายุ14-18ปี)

**อ้างอิง**
หมวดหมู่:บุคคลจากโรงเรียนเทพลีลา
หมวดหมู่:ชาวไทยเชื้อสายอังกฤษ
หมวดหมู่:นักแสดงสังกัดช่อง 7
วงศ์นกแต้วแร้ว

วงศ์นกแต้วแร้ว หรือ วงศ์นกแต้วแล้ว (Pittas) เป็นวงศ์ของนกที่มีขนาดเล็กวงศ์หนึ่ง จัดอยู่ในอันดับ Passeriformes เช่นเดียวกับนกกระจอก (Passeridae) ใช้ชื่อวงศ์ว่า Pittidae
โดยทั่วไปแล้ว นกแต้วแร้วจะมีลำตัวอ้วนสั้น มีสีสันฉูดฉาดสะดุดตาหลายสี เช่น น้ำเงิน, เขียว, แดง, น้ำตาล หรือเหลือง รวมอยู่ในตัวเดียวกัน คอและหางสั้น ขายาว มักกระโดดหรือวิ่งบนพื้นดิน เป็นนกที่ขี้อาย ขี้ตื่นตกใจ มีพฤติกรรมชอบอยู่ลำพังตัวเดียวหรือเป็นคู่ หากจะบินก็จะบินเป็นระยะสั้น ๆ หรือเตี้ย ๆ ในบริเวณที่เป็นที่อยู่อาศัย โดยมักจะอาศัยอยู่ในพุ่มไม้
นกแต้วแร้วมักอาศัยอยู่ในป่าที่มีความชุ่มชื้นหรือใกล้แหล่งน้ำ ด้วยหากินที่อยู่ในบริเวณนั้น เช่น หอยทาก, ไส้เดือนดิน หรือสัตว์ครึ่งบกครึ่งน้ำและสัตว์เลื้อยคลาน เป็นอาหาร โดยทั่วไปแล้วจะมีขนาดลำตัวประมาณ 15–25 เซนติเมตร น้ำหนักประมาณ 42–218 กรัม
พบกระจายพันธุ์ตั้งแต่ทวีปแอฟริกา, อนุทวีปอินเดีย, เอเชียตะวันออกเฉียงใต้, เอเชียตะวันออก และโอเชียเนีย
วางไข่ครั้งละ 6 ฟองบนต้นไม้หรือพุ่มไม้ หรือบางครั้งก็บนพื้นดิน พ่อแม่นกจะช่วยกันดูแลลูกอ่อน โดยรังจะสานจากกิ่งหรือใบไม้ หรือฟางที่หาได้ มีหลายชนิดที่มีการอพยพย้ายถิ่นฐาน ลูกนกเมื่ออยู่รัง พ่อแม่นกจะช่วยกันดูแลและคาบอาหารมาให้ ส่วนมากเป็นแมลง บางครั้งอาจจะเป็นแมง เช่น ตะขาบ หรือสัตว์อย่างอื่น เช่น ไส้เดือนดิน แล้วแต่จะหาได้ ลูกนกเมื่อจะถ่าย จะหันก้นออกนอกรังแล้วขับถ่ายมูลออกมา ซึ่งถูกห่อหุ้มอยู่ในถุงขนาดใหญ่ พ่อแม่นกต้องคาบไปทิ้งให้ไกลจากรัง เพราะกลิ่นจากมูลลูกนกจะเป็นสิ่งที่บอกที่อยู่ให้แก่สัตว์นักล่าได้
เดิมได้รับการอนุกรมวิธานออกเพียงสกุลเดียว คือ Pitta แต่ปัจจุบันได้แยกออกเป็น 3 สกุล (ดูในตาราง) ทั้งหมดราว 31 ชนิด 
สำหรับนกแต้วแร้วในประเทศไทยนั้น พบทั้งหมด 12 ชนิด เช่น นกแต้วแร้วธรรมดา หรือนกแต้วแร้วสีฟ้า (Pitta moluccensis), นกแต้วแร้วป่าโกงกาง หรือนกแต้วแร้วป่าชายเลน (P. megarhyncha), นกแต้วแร้วหูยาว (Hydrornis  phayrei)  โดยมีชนิดที่ได้รับยการยอมรับว่าหายากและใกล้สูญพันธุ์ที่สุด คือ นกแต้วแร้วท้องดำ (H. gurneyi) ที่พบได้เฉพาะในป่าชายแดนไทยติดกับพม่าแถบอำเภอคลองท่อม จังหวัดกระบี่ เท่านั้น 

**อ้างอิง**

**แหล่งข้อมูลอื่น**
 Pittidae
หมวดหมู่:นกเกาะคอน
หมวดหมู่:นกที่พบในประเทศไทย
หมวดหมู่:นกขากรรไกรแบบใหม่
นกแต้วแร้ว

__NOTOC__
นกแต้วแร้ว หรือ นกแต้วแล้ว (Pittas) เป็นนกขนาดเล็กในสกุล Pitta ในวงศ์นกแต้วแร้ว (Pittidae) มีลักษณะทั่วไปคือ มีลำตัวอ้วนสั้น มีสีฉูดฉาดสลับกันทั่วทั้งตัวทั้งสีนํ้าเงิน, เขียว แดง, นํ้าตาล, เหลือง รวมอยู่ในตัวเดียวกัน มีคอและหางสั้น ขายาว มักกระโดดหรือวิ่งบนพื้นดิน รวมถึงหากินและทำรังบนพื้นดินในป่า หากบินก็จะบินเป็นระยะทางสั้น ๆ ในระดับความสูงต่ำในละแวกที่อาศัยเท่านั้น จัดเป็นนกขี้อาย สร้างรังรวมถึงฟักไข่และเลี้ยงดูลูกนกด้วยกันทั้งตัวผู้และตัวเมีย ไข่ใช้เวลาฟักเป็นตัวประมาณ 17 วัน  
พบกระจายพันธุ์ทั้งทวีปแอฟริกา, อนุทวีปอินเดีย, เอเชียตะวันออกเฉียงใต้, เอเชียตะวันออก จนถึงโอเชียเนีย เช่น หมู่เกาะโซโลมอน และออสเตรเลีย

**การจำแนก**
จำแนกได้เป็น 15 ชนิด- Pitta sordida-  Pitta maxima- Pitta superba- Pitta steerii- Pitta dohertyi-  Pitta angolensis-  Pitta reichenowi
*Pitta brachyura- นกแต้วแร้วพันธุ์จีน, Pitta nympha- นกแต้วแร้วธรรมดา, นกแต้วแร้วปีกสีฟ้า, Pitta moluccensis- นกแต้วแร้วป่าชายเลน, นกแต้วแร้วป่าโกงกาง, Pitta megarhyncha- Pitta elegans- Pitta versicolor- Pitta anerythra- Pitta iris
หมายเหตุ: เดิมนกแต้วแร้วถูกจำแนกออกเพียงสกุลเดียวคือสกุลนี้ แต่ในปี ค.ศ. 2006 ได้มีการศึกษาและจำแนกออกอีก 2 สกุล คือ  Erythropitta และ Hydrornis โดยคำว่า Pitta แปลงมาจากภาษาเตลูกูที่ใช้ในอินเดียใต้ เป็นชื่อที่ใช้เรียกนกสกุลนี้

**อ้างอิง**

**แหล่งข้อมูลอื่น==
หมวดหมู่:วงศ์นกแต้วแร้ว

หมวดหมู่:นกเกาะคอน
หมวดหมู่:นกที่พบในประเทศไทย
หมวดหมู่:นกขากรรไกรแบบใหม่
หมวดหมู่:นกแบ่งตามวงศ์
อานดรอส

อานดรอส (Andros หรือ Andro; Άνδρος) เป็นเกาะทางเหนือสุดของหมู่เกาะซิคละดีส เกาะมีเนื้อที่ 380 ตร.กม. (147 ตร.ไมล์) ในสมัยโบราณเป็นที่อยู่อาศัยของชนชาติกรีกไอโอเนียน เมื่อ 411 ปีก่อนคริสต์ศักราช ได้ก่อการกบฏแยกตัวจากเอเธนส์ ถูกผนวกเข้ากับโรมเมื่อ 13 ปีก่อนคริสต์ศักราช แต่ต่อมาตกอยู่ใต้อำนาจของเวนิส และจักรวรรดิออตโตมันตามลำดับ จนรวมเป็นส่วนหนึ่งของประเทศกรีซในปี ค.ศ. 1829
หมวดหมู่:เกาะในประเทศกรีซ
ทะเลบิสมาร์ก

ทะเลบิสมาร์ก
ทะเลบิสมาร์ก (Bismarck Sea) เป็นทะเลทางตะวันตกเฉียงใต้ของมหาสมุทรแปซิฟิก ทางตอนเหนือของปาปัวนิวกินี ล้อมรอบเกาะต่าง ๆ ของกลุ่มเกาะบิสมาร์ก ตั้งชื่อเพื่อเป็นเกียรติให้กับ ออทโท ฟอน บิสมาร์ค นายกรัฐมนตรีแห่งเยอรมนี ในการรบที่ทะเลนี้ในวันที่ 3 และ 4 มีนาคม ค.ศ. 1943 ในสงครามโลกครั้งที่สอง เครื่องบินของฝ่ายพันธมิตรสามารถทำลายกองเรือญี่ปุ่นได้ราบเรียบ เป็นการขัดขวางการขยายอำนาจทางทะเลของญี่ปุ่นในบริเวณนั้นอย่างได้ผล

**อ้างอิง**

หมวดหมู่:ธรณีสัณฐานในประเทศปาปัวนิวกินี
หมวดหมู่:ทะเลในมหาสมุทรแปซิฟิก
หมวดหมู่:อ็อทโท ฟ็อน บิสมาร์ค
ไกเซอร์วอลเซอร์

จักรพรรดิวิลเฮล์มที่ 2 แห่งเยอรมนี (ซ้าย) และจักรพรรดิฟรันซ์ โยเซฟที่ 1 แห่งออสเตรีย (ขวา)
ไกเซอร์วอลเซอร์, โอปุส 437 (Kaiser-Walzer; Emperor Waltz; วอลซ์จักรพรรดิ) เป็นเพลงวอลซ์โดยโยฮันน์ ชเตราสส์ ที่สอง แต่งขึ้นเพื่อใช้บรรเลงในงานเลี้ยงที่จัดขึ้นโดยจักรพรรดิฟรันซ์ โยเซฟที่ 1 แห่งออสเตรีย ในโอกาสที่เสด็จเยือนเยอรมนี เมื่อเดือนสิงหาคม ค.ศ. 1889 ในฐานะพระราชอาคันตุกะในสมเด็จพระจักรพรรดิวิลเฮล์มที่ 2 แห่งเยอรมนี   ใช้บรรเลงเป็นสัญลักษณ์แทนมิตรภาพระหว่างสองประเทศ  
เดิมชเตราสส์ตั้งชื่อเพลงนี้ว่า Hand in Hand แต่ผู้ตีพิมพ์โน้ตดนตรีของชเตราสส์แนะนำให้ใช้ชื่อ Kaiser-Walzer ให้มีความหมายเป็นกลาง สามารถนำไปใช้บรรเลงในงานของกษัตริย์พระองค์อื่นได้ด้วย  ผลงานชิ้นนี้ออกแสดงครั้งที่เบอร์ลิน เมื่อวันที่ 21 ตุลาคม ค.ศ. 1889
ชเตราสส์ได้เรียบเรียงงานชิ้นนี้เป็นพิเศษให้เหมาะสำหรับการนั่งฟัง นอกเหนือจากเพลงวอลซ์ทั่วไปที่ใช้สำหรับการเต้นรำ 

**อ้างอิง**

**แหล่งข้อมูลอื่น**
 cname=Kaiser-Walzer, Op.437
หมวดหมู่:ผลงานของ โยฮันน์ ชเตราสส์ ที่สอง
หมวดหมู่:วอลซ์
หมวดหมู่:จักรพรรดิฟรันทซ์ โยเซ็ฟที่ 1 แห่งออสเตรีย
หมวดหมู่:จักรพรรดิวิลเฮ็ล์มที่ 2 แห่งเยอรมนี
โคนาครี

โคนาครี (Conakry, pron; Kɔnakiri; อึนโก: ߞߐߣߊߞߙߌ߫; ฟูลา: Konaakiri 𞤑𞤮𞤲𞤢𞥄𞤳𞤭𞤪𞤭) เป็นเมืองหลวงและเมืองที่ใหญ่ที่สุดของประเทศกินี ในแอฟริกาตะวันตก ตั้งอยู่บนเกาะทอมโบ เป็นเมืองท่าทางทะเลในมหาสมุทรแอตแลนติก เป็นเมืองศูนย์กลางทั้งทางด้านเศรษฐกิจ การเงิน และวัฒนธรรมของประเทศกินี ประชากรตามสัมมะโนกินีปี 2014 ตัวเมืองมีประชากร 1,660,973 คน

**ประชากร**

**ภูมิอากาศ**

**อ้างอิง**

**บรรณานุกรม**
 Dave, Nomi (2019) The Revolution’s Echoes: Music, Politics & Pleasure in Guinea. Chicago: The University of Chicago Press.- Thomas O'Toole, Janice E. Baker. (2005) Historical Dictionary of Guinea. Scarecrow Press. 0-8108-4634-9- Philipps, Joschka (2013) Ambivalent Rage: Youth Gangs and Urban Protest in Conakry, Guinea. Harmattan Guinée.- Cohen, Adrienne ( 2019) “Performing Excess: Urban Ceremony and the Semiotics of Precarity in Guinea-Conakry.” Africa: The Journal of the International African Institute. 89 (4): 718-738.- Odile Goerg. "Chieftainships between Past and Present: From City to Suburb and Back in Colonial Conakry, 1890s–1950s". Africa Today, Summer 2006, Vol. 52, No. 4, Pages 2–27-  Conakry the Capital: history of the city at site of expat artist.-  HISTOIRE DE CONAKRY, 1463 to present, by Luc MOGENET, reprinted at guineeconakry.info (no date)-  Kids in Guinea Study Under Airport Lamps, RUKMINI CALLIMACHI The Associated Press, Thursday, 19 July 2007.-  Archdiocese of Conakry: history and structure (at catholic-hierarchy.org)-  Guinea's Telecommunication Infrastructure, United Nations Economic Commission for Africa (UNECA), 1999 figures.

**แหล่งข้อมูลอื่น**
  guineeconakry.info/: Conakry – based news portal-  Le Jour Guinée fr-  Office National du Tourisme, République du Guinée.-  l’Université Kofi Annan de Guinée (UNIKAG)-  Satellite image of Conakry and the Kaloum Peninsula, from the European Space Agency's Envisat: image description at  http://www.esa.int/esaEO/SEMAV21XDYD_index_1.html.-  Moussa Dadis Camara speaks to Radio France Internationale after Conakry massacre date=2009-10-03 

หมวดหมู่:เมืองในประเทศกินี
หมวดหมู่:เมืองหลวงในทวีปแอฟริกา
ธรณีสงฆ์

ธรณีสงฆ์ (ทอ-ระ-นี-สง) หมายถึง ที่ดินที่เป็นของวัด มักใช้ซ้อนว่า ที่ธรณีสงฆ์ ที่ธรณีสงฆ์ไม่ใช่ที่ซึ่งเป็นวัดหรือบริเวณวัด แต่เป็นที่ดินซึ่งพุทธศาสนิกชนผู้มีใจศรัทธายกให้เป็นของวัด ถือเป็นสมบัติเป็นกรรมสิทธิ์ของวัด ซึ่งวัดจะได้รับผลประโยชน์จากที่ดินนั้น  ที่ธรณีสงฆ์นั้นผู้ใดจะเข้ายึดครองหรือจะโอนกรรมสิทธิ์ให้ผู้ใดไม่ได้ นอกจากจะมีการออกพระราชบัญญัติเวนคืนเท่านั้น
ที่ธรณีสงฆ์ หรือ  ที่ดินของวัด ถือเป็นสาธารณสมบัติ เป็นกรรมสิทธิ์ของวัด ซึ่งตามพระราชบัญญัติลักษณะปกครองคณะสงฆ์ ร.ศ.121 เดิม ห้ามโอนกรรมสิทธิ์โดยเด็ดขาด ในปัจจุบันสามารถโอนกรรมสิทธิ์ได้ โดยตรากฎหมายเป็นพระราชบัญญัติเวนคืน และเป็นไปเพื่อการสาธารณประโยชน์ เช่น ด้านการคมนาคม การชลประทาน การทำนิติกรรมใดๆ อันจะทำให้เกิดการเปลี่ยนแปลงของกรรมสิทธิ์เกี่ยวกับที่ธรณีสงฆ์จะตกเป็นโมฆะทั้งหมด การครอบครองปรปักษ์ก็ไม่ทำให้ได้มาซึ่งกรรมสิทธิ์ในที่ธรณีสงฆ์

**ดูเพิ่ม**
 กัลปนา

**อ้างอิง**
หมวดหมู่:ศาสนา
หมวดหมู่:ศาสนาพุทธ
หมวดหมู่:วัด
บูจุมบูรา

บูจุมบูรา (Bujumbura, buʒumbuʁa; buʒuᵐbuɾa) อดีตมีชื่อว่า Usumbura เป็นเมืองหลวงทางเศรษฐกิจ เมืองใหญ่สุด และเมืองท่าสำคัญของประเทศบุรุนดี ตั้งอยู่ปลายสุดด้านเหนือของทะเลสาบแทนกันยีกา เป็นเมืองสำคัญในการส่งสินค้าส่งออกของประเทศ เช่น กาแฟ ฝ้าย และแร่ดีบุก บูจุมบูราเคยเป็นเมืองหลวงของประเทศ โดยในช่วงปลายธันวาคม ค.ศ. 2018 ประธานาธิบดี ปีแยร์ อึนกูว์เริงซีซา ประกาศว่าตนจะทำตามสัญญาที่ให้ใน ค.ศ. 2007 ว่าจะคืนสถานะเมืองหลวงเก่าแก่กีเตกา ส่วนบูจุมบูรายังคงเป็นเมืองหลวงทางเศรษฐกิจและศูนย์กลางการค้า มีการลงคะแนนในรัฐสภาบุรุนดีทำให้สิ่งนี้เป็นทางการในวันที่ 16 มกราคม ค.ศ. 2019 โดยสำนักงานรัฐบาลทุกส่วนจะต้องย้ายไปกีเตกาภายใน 3 ปี

**อ้างอิง**

**แหล่งข้อมูลอื่น**
Bujumbura
หมวดหมู่:เมืองในประเทศบุรุนดี
หมวดหมู่:เมืองหลวงเก่า
ไทสัน อาร์. รอเบิตส์

ไทสัน อาร์. รอเบิตส์ หรือ ไทสัน รอเบิตส์ (Tyson R. Roberts, Tyson Royal Roberts, ชื่อย่อ: T. R. Roberts) เป็นนักวิชาการ, นักวิจัย และนักสำรวจทางด้านมีนวิทยาและธรรมชาติวิทยาชาวอเมริกัน
ดร.ไทสัน อาร์. รอเบิตส์  เกิดเมื่อ ค.ศ. 1940 จบการศึกษาระดับปริญญาเอกทางด้านมีนวิทยาจากมหาวิทยาลัยสแตนฟอร์ด เคยเป็นอาสาสมัครช่วยงานมูลนิธิจอร์จ เวนเดอร์บิต มีหน้าที่แกะห่อตัวอย่างปลาที่มีผู้ส่งมาให้ศึกษา จำแนกชนิดของปลา และอายุของปลา เป็นต้น ที่ถูกส่งมาจากมหาสมุทรแปซิฟิก, อ่าวไทย และทะเลอันดามัน
เคยมีประสบการณ์เดินทางไปศึกษาและสำรวจปลามาแล้วหลายที่ของมุมโลก เช่น ทะเลสาบแทนกันยีกา ในทวีปแอฟริกา, แม่น้ำคองโก, แม่น้ำอะเมซอน, ปาปัวนิวกินี, ศรีลังกา, จีน 
และเดินทางเข้าสู่ประเทศไทยในปี ค.ศ. 1970 เพื่อค้นหาและศึกษาชนิดของปลาเขตร้อน มีความสนใจในแม่น้ำโขงเป็นพิเศษ  โดยเดินทางไปตลอดทั่วแม่น้ำโขงเพื่อพูดคุยกับชาวพื้นเมืองและทำความรู้จัก ซึ่งในทัศนะของ ดร.รอเบิตส์เห็นว่าแม่น้ำโขงเป็นแม่น้ำที่มีความหลากหลายทางชีวภาพมากกว่าแม่น้ำสายใหญ่ ๆ หลายแห่งของโลก เช่น แม่น้ำคงคา, แยงซีเกียง หรือสาละวิน
ได้ร่วมงานกับทางมหาวิทยาลัยมหิดล และเป็นนักวิชาการประจำสถาบันสมิธโซเนียน ได้ศึกษาผลกระทบเกี่ยวกับการสร้างเขื่อนในแม่น้ำโขงและบันไดปลาโจน รวมทั้งมีผลงานด้านการอนุกรมวิธานปลาชนิดใหม่ของโลกหลายชนิด เช่น ปลากระเบนราหูเจ้าพระยา (Himantura chaophraya), ปลากระเบนกิตติพงษ์ (H. kittipongi) และ Makararaja chindwinensis ซึ่งเป็นปลากระเบนน้ำจืดที่พบเฉพาะแม่น้ำชีนดวีน เขตที่ติดต่อกับประเทศพม่าและอินเดียเท่านั้น  เป็นต้น
ปัจจุบันพำนักอยู่ยังประเทศไทย

**อ้างอิง**

**แหล่งข้อมูลอื่น**
หมวดหมู่:นักมีนวิทยาชาวอเมริกัน
หมวดหมู่:ชาวอเมริกันในประเทศไทย
หมวดหมู่:บุคคลจากมหาวิทยาลัยสแตนฟอร์ด
น้ำตกธารสวรรค์ (จังหวัดสุราษฎร์ธานี)

น้ำตกธารสวรรค์
น้ำตกธารสวรรค์ (Thansawan waterfall) ตั้งอยู่ในเขตอุทยานแห่งชาติเขาสก อำเภอพนม จังหวัดสุราษฎร์ธานี มีต้นกำเนิดจากลำห้วยพลูจืด และไหลลงสู่คลองสก จัดเป็นน้ำตกที่สวยงามอีกแห่งหนึ่งของจังหวัดสุราษฎร์ธานี โดยน้ำตกจะพุ่งและโค้งคล้ายรุ้งกินน้ำ เนื่องจากตกจากหน้าผาที่สูงชัน

**สภาพภูมิประเทศ**
อยู่ในสภาพภูมิประเทศแบบป่าดิบชื้น

**สภาพภูมิอากาศ**
อยู่ในเขตสภาพอากาศแบบร้อนชื้น

**การเดินทาง**
ใช้ทางหลวงแผ่นดินหมายเลข 401 ประมาณช่วงกิโลเมตรที่ 109

**อ้างอิง**
  น้ำตกธารสวรรค์ (Than Sawan Waterfall) - เขาสก-  อุทยานแห่งชาติเขาสก
หมวดหมู่:น้ำตกในประเทศไทย
แม่แบบ:Army/doc

==Usage**
Produces a flag icon attached to a wikilinked national army article.
Parameters
*nation — Use either the name of the nation or the three-letter ISO 3166-1 alpha-3 country code
*variant (optional) — Specifies an alternate (historical) army flag to use.  This parameter is documented by the appropriate template in :Category:Country data templates.  Note that the standard behaviour of this template is to use the army variant if present, so there is no need to specify this variant in the template call.
*size (optional) — Can be used to change the flag icon size
*name (optional) — Can be used to change the wikilink display text

**Examples**
 → United Kingdom- → USA- → CHN- → Republic of China- → Empire of Japan- → name=Japan- → India- → Pakistan- → Canada

**Other related templates**
The flagicon template can be used to display the flag by itself, using the army variant as a template parameter:- → army- → army- → army- → army

**Implementation notes**
By default, this template shows the standard national flag for the selected country, following by a wikilink to "Country Army".  Either or both of these items can be changed by adding specific parameters to the appropriate country_data template (complete set found in :Category:Country data templates).
To use a different flag, such as an army-specific flag for the nation, use:
flag alias-army = image name
To use a different name for the wikilinked army article, use:
link alias-army = article name
bjn:Citakan:Angkatan darat
bn:টেমপ্লেট:সেনাবাহিনী
da:Skabelon:Hær
en:Template:Army
fa:الگو:ارتش
id:Templat:Angkatan darat
ja:Template:Army
ka:თარგი:Army
ko:틀:육군
ku:Şablon:Artêş
map-bms:Cithakan:Angkatan darat
mk:Шаблон:Армија
or:ଛାଞ୍ଚ:Army
si:සැකිල්ල:Army
simple:Template:Army
sv:Mall:Armé
ta:வார்ப்புரு:Army
ur:سانچہ:Army
xmf:თარგი:Army
zh:Template:Army
น้ำตกธารสวรรค์ (จังหวัดขอนแก่น)

น้ำตกธารสวรรค์ หรือ น้ำตกถ้ำหมูบ ตั้งอยู่ในเขตอุทยานแห่งชาติภูพานเก้า ภูพานคำ ตำบลโนนสมบูรณ์ อำเภอเขาสวนกวาง จังหวัดขอนแก่น จัดเป็นน้ำตกขนาดกลาง ในฤดูฝนจะมีน้ำตกในลำธารเป็นจำนวนมาก เป็นสถานที่ท่องเที่ยวสำคัญของชาวตำบลโนนสมบูรณ์และย่านใกล้เคียง

**อ้างอิง**
หมวดหมู่:น้ำตกในประเทศไทย
หมวดหมู่:ภูมิศาสตร์ของจังหวัดขอนแก่น
หมวดหมู่:อำเภอเขาสวนกวาง
น้ำตกธารสวรรค์ (จังหวัดพะเยา)

thumb
น้ำตกธารสวรรค์ ตั้งอยู่ในเขตอุทยานแห่งชาติดอยภูนาง ตำบลบ้านมาง อำเภอเชียงม่วน จังหวัดพะเยา จัดเป็นน้ำตกขนาดกลาง เกิดจากน้ำในลำห้วยต่างๆ คือ ห้วยสองสบ ห้วยโป่ง ห้วยอูน และตาน้ำบ่อเบี้ย จากนั้นไหลรวมกันกลายเป็นห้วยแม่ปั๋ง และตกลงมาเป็นน้ำตกธารสวรรค์ ก่อนไหลลงสู่แม่น้ำยม มีน้ำตกไหลตลอดทั้งปี  น้ำมีสีเขียวมรกต สูงประมาณ 20 เมตร กว้างประมาณ 30 เมตร พะเยาบ้านฮาจบน่อ

**อ้างอิง**
  อุทยานแห่งชาติดอยภูนาง date=2010-08-10 -  ตำบลบ้านมาง date=2016-03-04 
ธารสวรรค์
หมวดหมู่:อำเภอเชียงม่วน
น้ำตกธารสวรรค์ (จังหวัดเลย)

น้ำตกธารสวรรค์ ในจังหวัดเลย
น้ำตกธารสวรรค์ ตั้งอยู่ในเขตอุทยานแห่งชาติภูกระดึง ตำบลนาแห้ว อำเภอนาแห้ว จังหวัดเลย จัดเป็นน้ำตกขนาดเล็ก มีความสูงประมาณ 15 เมตร เป็นน้ำตกที่ใกล้ตัวอำเภอมากที่สุด (ประมาณ 800 เมตร) สามารถเดินทางโดยรถยนต์เข้าถึงบริเวณน้ำตกได้

**อ้างอิง**
  อุทยานแห่งชาติภูกระดึง-  น้ำตกธารสวรรค์ อำเภอนาแห้ว จังหวัดเลย-  ข้อมูลทั่วไปเกี่ยวกับน้ำตกธารสวรรค์ date=2011-08-31 
หมวดหมู่:น้ำตกในประเทศไทย
หมวดหมู่:ซัดดัม ฮุสเซน

หมวดหมู่:ประธานาธิบดีอิรัก
หมวดหมู่:รองประธานาธิบดีอิรัก
หมวดหมู่:นายกรัฐมนตรีอิรัก
หมวดหมู่:หมวดหมู่ตั้งตามชื่อนักการเมือง
หมวดหมู่:นักการเมืองอิรัก
หมวดหมู่:ผู้นำสูงสุด
หมวดหมู่:ผู้นำในสงครามเย็น
เจ้าจอมหม่อมราชวงศ์จรวย ในรัชกาลที่ 5

เจ้าจอมหม่อมราชวงศ์จรวย ในรัชกาลที่ 5 เกิดเมื่อวันพุธที่ 7 เมษายน พ.ศ. 2429 เป็นธิดา หม่อมเจ้าจำรูญ ปราโมช และ หม่อมเยื้อน ปราโมช ณ อยุธยา ท่านมีน้องร่วมมารดา 2 คน คือ ร้อยโท หม่อมราชวงศ์จรัญ ปราโมช และหม่อมราชวงศ์ชาย (ถึงแก่กรรมตั้งแต่ยังไม่มีชื่อ)
เมื่อวัยเยาว์ เจ้าจอมหม่อมราชวงศ์จรวย อาศัยอยู่กับท่านพ่อที่วังบูรพาภิรมย์ เพราะท่านพ่อเสด็จอยู่กับ จอมพล สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช จนกระทั่งอายุได้ 7 ปี ท่านพ่อจึงส่งเข้าไปอยู่ในพระบรมมหาราชวังกับพระญาติในราชสกุลปราโมช ซึ่งรับราชการอยู่ในห้องเครื่องต้น วันหนึ่งท่านได้ตามเสด็จ หม่อมเจ้าหญิงคอยท่า ปราโมช ไปรับเงินจ่ายประจำเดือนของห้องเครื่อง จากพระอรรคชายาเธอ พระองค์เจ้าสายสวลีภิรมย์ (พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา) พระอรรคชายาเธอฯ ทอดพระเนตรเห็นหม่อมราชวงศ์จรวยเป็นเด็กน่าเอ็นดู จึงขอไปทรงเลี้ยง และเมื่อหม่อมราชวงศ์จรวยมีอายุครบ 10 ปี ได้ทรงพระเมตตาจัดพิธีโกนจุกประทานด้วย
ครั้นอายุได้ 18 ปี พระอรรคชายาเธอฯ จึงนำท่านขึ้นถวายตัวรับราชการฝ่ายใน เป็นเจ้าจอมในพระบาทสมเด็จพระจุลจอมเกล้าเจ้าอยู่หัว ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล โดยมีหน้าที่จัดเตรียมเครื่องสรงพระพักตร์ และทรงเครื่องในเวลาพระบาทสมเด็จพระจุลจอมเกล้าเจ้าอยู่หัวบรรทมตื่นที่พระที่นั่งอัมพรสถาน ในช่วงเวลา 11-12 น. และเมื่อเสด็จพระราชดำเนินออกเสวย ก็ต้องอยู่ประจำในหน้าที่ตั้งเครื่องเสวยทั้งในมื้อเช้าและมื้อเย็น รับใช้ไปจนเข้าที่พระบรรทม ราว 5-6 น. บางครั้งก็ต้องรับหน้าที่อ่านหนังสือถวายแทนเจ้าจอมมารดาเลื่อน และคอยเฝ้าในเวลาพระบาทสมเด็จพระจุลจอมเกล้าเจ้าอยู่หัว ทรงปรุงพระกระยาหารด้วยพระองค์เองด้วย
เจ้าจอมหม่อมราชวงศ์จรวย ได้รับพระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า เมื่อวันที่ 16 พฤศจิกายน พ.ศ. 2449 และเข็มพระกำนัล อักษรพระบรมนามาภิไธย จ.ป.ร. ลงยาสีชมพูห้อยริบบิ้นเหลืองจักรี และเมื่อมีพิธีเฉลิมพระที่นั่งอัมพรสถาน ท่านได้รับพระราชทานเกียรติยศให้เป็นผู้เชิญพานฟักในงานพระราชพิธีสำคัญนั้นด้วย
เมื่อสิ้นรัชกาลที่ 5 แล้ว เจ้าจอมหม่อมราชวงศ์จรวย ได้ออกจากพระบรมมหาราชวังมาอาศัยอยู่ในสำนักพระวิมาดาเธอฯ ที่วังสวนสุนันทา จนสิ้นพระชนม์เมื่อ พ.ศ. 2472 จึงออกมาอาศัยกับหม่อมเจ้าหญิงคอยท่า ปราโมช จนสิ้นชีพิตักษัย ครั้งสุดท้ายได้ออกมาอยู่กับพระเจ้าบรมวงศ์เธอ พระองค์เจ้าอาทรทิพยนิภา ที่ตำหนักทิพย์ ถนนราชวิถี ได้ตามเสด็จเสด็จพระองค์อาทรฯ ไปฟังธรรมที่วัดบวรนิเวศวิหารเป็นประจำ จนกระทั่งเสด็จพระองค์อาทร สิ้นพระชนม์ เมื่อ พ.ศ. 2501 จึงอยู่กับเจ้าจอมอาบ และนายพูนเพิ่ม ไกรฤกษ์ ผู้เป็นทายาทต่อมา
เจ้าจอมหม่อมราชวงศ์จรวย ปราโมช ป่วยด้วยโรคชรา ถึงอนิจกรรมเมื่อวันที่ 29 กรกฎาคม พ.ศ. 2511 สิริอายุได้ 82 ปี 4 เดือน

**เครื่องราชอิสริยาภรณ์**

**ลำดับสาแหรก**

**อ้างอิง**
 หม่อมเจ้าพูนพิศมัย ดิศกุล, ตอบปัญหาธรรมทาง ท.ท.ท.. กรุงเทพฯ: โรงพิมพ์มหามกุฏราชวิทยาลัย, 2511. (พิมพ์ในงานพระราชทานเพลิงศพ เจ้าจอม ม.ร.ว.จรวย (ปราโมช) ในรัชกาลที่ 5 เมื่อวันที่ 13 สิงหาคม พ.ศ. 2511 ณ เมรุวัดมกุฏกษัตริยาราม).
หมวดหมู่:พระภรรยาในรัชกาลที่ 5
หมวดหมู่:เจ้าจอม
หมวดหมู่:ราชสกุลปราโมช
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.3
หมวดหมู่:บุคคลจากเขตพระนคร
หมวดหมู่:หม่อมราชวงศ์
เหตุระเบิดในไนจีเรีย ธันวาคม พ.ศ. 2554

เกิดเหตุระเบิดขึ้นหลายจุดทางตอนเหนือของไนจีเรีย เมื่อวันที่ 25 ธันวาคม พ.ศ. 2554 เกิดเหตุระเบิดและยิงกันที่โบสถ์ในมาดัลลา จอส กาดากา และดามาทูรู มีรายงานผู้เสียชีวิตทั้งสิ้น 39 คน โบโกฮารัม กลุ่มมุสลิมในไนจีเรีย ภายหลังอ้างความรับผิดชอบ

**เหตุระเบิด**

**มาดัลลา**
เหตุโจมตีที่โบสถ์คาทอลิกเซนต์เทเรซาในมาดัลลาทำให้มีผู้เสียชีวิตอย่างน้อย 35 คน และอีก 52 คนได้รับบาดเจ็บ มาดัลลาเป็นเมืองบริวารของกรุงอาบูจา ตั้งอยู่ห่างจากใจกลางนคร 40 กิโลเมตร ผู้ประสานงานกับองค์การบริหารภัยพิบัติแห่งชาติ (NEMA) ท้องถิ่นยืนยันยอดผู้เสียชีวิต
โฆษก NEMA แถลงว่า เหตุระเบิดที่มาดัลลาเกิดขึ้นบนถนนนอกโบสถ์ เขาเสริมว่าโบสถ์ซึ่งจุคนได้ 1,000 คน ได้รับความเสียหายรุนแรงจากเหตุระเบิด พยานว่า หน้าต่างของบ้านที่อยู่ใกล้เคียงแตกละเอียดจากแรงระเบิด เจ้าหน้าที่ที่โรงพยาบาลท้องถิ่นว่า อาการของผู้ได้รับบาดเจ็บจำนวนมากสาหัส ผู้ประสานงาน NEMA แถลงว่า ฝูงชนโกรธแค้น ซึ่งรวมตัวกันที่จุดเกิดระเบิด ขวางคนงานฉุกเฉินมิให้เข้าไปข้างใน 

**จอส**
เกิดเหตุระเบิดลูกที่สองที่โบสถ์ภูเขาแห่งไฟและปาฏิหาริย์ในจอส ทำให้มีผู้เสียชีวิตหนึ่งคน 
โฆษกรัฐบาลแถลงว่า ภายหลังมือปืนยิงปืนเข้าใส่ตำรวจผู้กำลังเฝ้ารักษาพื้นที่ ทำให้มีเจ้าหน้าที่ตำรวจเสียชีวิตหนึ่งนาย ระเบิดอีกสองลูกถูกพบในอาคารใกล้เคียงและถูกปลดชนวน

**กาดากาและดามาทูรู**
มีรายงานเกิดเหตุระเบิดสองครั้งในนครดามาทูรูและอีกลูกหนึ่งที่โบสถ์ในเมืองกาดากาทางตะวันออกเฉียงเหนือ การโจมตีอย่างน้อยหนึ่งครั้งในดามาทูรูเป็นฝีมือของมือระเบิดคาร์บอมบ์ฆ่าตัวตาย ซึ่งชนเข้าใส่อาคารอันเป็นที่ตั้งของกองบัญชาการความมั่นคงของรัฐ มีผู้เสียชีวิตในเหตุระเบิดอย่างน้อยสามคน แม้ผู้บัญชาการทหารอาวุโสที่เชื่อกันว่าตกเป็นเป้า รอดชีวิต

**อ้างอิง**
หมวดหมู่:การก่อการร้ายใน พ.ศ. 2554
หมวดหมู่:การก่อการร้ายอิสลาม
หมวดหมู่:การระเบิด
แบรด เบิร์ด

ฟิลลิป แบรดลีย์ "แบรด" เบิร์ด (Phillip Bradley "Brad" Bird) เกิดวันที่ 15 กันยายน ค.ศ. 1957 เป็นทั้งผู้กำกับรางวัลออสการ์, ผู้ให้เสียงพากย์, ผู้สร้างแอนิเมชันและเขียนบทภาพยนตร์ชาวอเมริกัน เขาเป็นที่รู้จักมากที่สุดในฐานะผู้เขียนและผู้กำกับ รวมเหล่ายอดคนพิทักษ์โลก (ค.ศ. 2004) และ ระ-ทะ-ทู-อี่ พ่อครัวตัวจี๊ด หัวใจคับโลก (ค.ศ. 2008) ของดิสนีย์/พิกซาร์ เขายังดัดแปลงและกำกับอนิเมทที่ได้รับการสรรเสริญอย่างมากจากภาพยนตร์วอร์เนอร์บราเธอร์ส ค.ศ. 1999 เรื่อง หุ่นเหล็กเพื่อนยักษ์ต่างโลก จากคำวิจารณ์ถึงดีวีดี ระ-ทะ-ทู-อี่ พ่อครัวตัวจี๊ด หัวใจคับโลก อายวีคลี่ ได้นำเสนอการลักษณะงานของเบิร์ดว่ามันเป็นเรื่องที่ยากมากหากจะคิดถึงผู้กำกับชาวอเมริกันในกระแสหลักที่สร้างผลงานได้อย่างต่อเนื่องรวมทั้งมีกลไกในการเล่าเรื่องได้ราวจักรกลจับวาง เขายังได้กำกับ เดอะซิมป์สันส์ ในตอน "Krusty Gets Busted" และ "Like Father, Like Clown" รวมถึงได้กำกับภาพยนตร์คนแสดงครั้งแรกใน มิชชั่น:อิมพอสซิเบิ้ล ปฏิบัติการไร้เงา (ค.ศ. 2011)

**ชีวิตช่วงต้น**
เบิร์ดเกิดที่ คาลิสเปล รัฐมอนตานา โดยเป็นบุตรคนสุดท้องของพี่น้องสี่คน บิดาของเขาชื่อฟิลิป ทำงานในธุรกิจโพรเพน และปู่ของเขา แฟรงค์ ดับบลิว.เบิร์ด เป็นประธานและหัวหน้าฝ่ายบริหารของ มอนตานาพาวเวอร์คอมพานี ในการไปเที่ยวที่วอลท์ ดิสนีย์ สตูดิโอ ขณะที่มีอายุได้ 11 ปี เขาได้ประกาศว่าสักวันหนึ่งเขาได้กลายเป็นส่วนหนึ่งของทีมแอนิเมชัน และหลังจากนั้นไม่นาน เขาได้ผลิตแอนิเมชันความยาว 15 นาทีเป็นของตัวเอง
ไฟล์:Bradbird.jpg|thumb|upright|แบรด เบิร์ด กับรางวัลออสการ์ สาขาภาพยนตร์แอนิเมชันยอดเยี่ยม รางวัลที่สอง

**ผลงาน**

**ภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ แบรด เบิร์ด
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  
$ ดอลลาร์สหรัฐ 

**รางวัลที่ได้รับ**
จำนวนรางวัลที่เข้าชิงและได้รับจากภาพยนตร์ของ แบรด เบิร์ด

**อ้างอิง**

**แหล่งข้อมูลอื่น**
 0083348-  Brad Bird Interview at IGN-  DVD Talk: Interview with Brad Bird about The Incredibles-  Brad Bird premieres and discusses the development of "The Incredibles" with CalArts' Character Animation Program-  Brad Bird Interview date=2011-05-11  (Ratatouille)-  The Art of Making Pixar's Ratatouille date=2011-10-06  Interviews with Harley Jessup, Sharon Calahan and Brad Bird accompany an article on the making of the film.-  Brad Bird Interview at Blu-ray.com Interview regarding the release of Ratatouille on Blu-ray.
หมวดหมู่:ผู้กำกับภาพยนตร์ชาวอเมริกัน
แอสเทียส์โกบาย

แอสเทียร์สโกบาย (As Tears Go By) เป็นเพลงของวงเดอะโรลลิงสโตนส์ แต่งโดยมิก แจ็กเกอร์ นักร้องนำ และคีธ ริชาร์ดส มือกีตาร์ของวง ในปี ค.ศ. 1964  บันทึกเสียงครั้งแรกในปี 1964 โดยแมเรียนน์ เฟทฟูล นักร้องหญิงชาวอังกฤษ ขึ้นถึงอันดับ 9 ในชาร์ตซิงเกิลแห่งสหราชอาณาจักร และอันดับ 22 ในชาร์ตบิลบอร์ดฮอต 100   จากนั้นเดอะโรลลิงสโตนส์จึงนำมาบันทึกเสียงใหม่ในปี 1965 
เพลงนี้เป็นงานเพลงบัลลาดชิ้นแรกของเดอะโรลลิงสโตนส์ ที่ก่อนหน้าเล่นแต่เพลงบลูส์  เป็นผลงานประพันธ์ร่วมกันชิ้นแรกๆ ของแจ็กเกอร์กับริชาร์ดส   มีเรื่องเล่าว่าแอนดรูว์ ลูก โอลด์แดม ผู้จัดการวงได้ขังคนทั้งคู่ไว้ในห้องครัว บังคับให้ร่วมกันแต่งเพลงออกมาให้ได้  เดิมเพลงนี้มีชื่อว่า As Time Goes By เหมือนเพลงดังในปี 1942 จากภาพยนตร์เรื่อง คาซาบลังกา โอลด์แดมได้เปลี่ยนชื่อเพลงใหม่จาก "ไทม์" เป็น "เทียร์ส" และมอบเพลงนี้ให้แมเรียนน์ เฟทฟูล บันทึกเสียงก่อน
เมื่อซิงเกิลของเฟทฟูลประสบความสำเร็จ โอลด์แดมจึงมอบหมายให้เดอะโรลลิงสโตนส์ บันทึกเสียงเพลงนี้เมื่อวันที่ 26 ตุลาคม 1965  การบันทึกเสียงครั้งนี้ได้เพิ่มการบรรเลงเครื่องสายโดย ไมเคิล ลีนเดอร์ ซิงเกิลนี้วางจำหน่ายเมื่อเดือนธันวาคม 1965  ขึ้นถึงอันดับ 1 ของชาร์ตนิตยสารอาร์พีเอ็มในแคนาดา

**แหล่งข้อมูลอื่น**
  As Tears Go By ฉบับ แมเรียนน์ เฟทฟูล-  As Tears Go By ฉบับ เดอะโรลลิงสโตนส์
หมวดหมู่:ซิงเกิลในปี พ.ศ. 2509
หมวดหมู่:ซิงเกิลในปี พ.ศ. 2507
หมวดหมู่:ซิงเกิลในปี พ.ศ. 2508
หมวดหมู่:เพลงของเดอะโรลลิงสโตนส์
แอสไทม์โกส์บาย

แอสไทม์โกส์บาย (As Time Goes By) เป็นเพลงที่แต่งโดย แฮร์มัน ฮัพเฟลด์ นักแต่งเพลงชาวอเมริกันเชื้อสายเยอรมัน เพื่อประกอบละครบรอดเวย์เรื่อง Everybody's Welcome ในปี ค.ศ. 1931  เพลงนี้กลับมาได้รับความนิยมอีกครั้งในปี ค.ศ. 1942 เมื่อเป็นเพลงประกอบภาพยนตร์เรื่อง คาซาบลังกา ขับร้องโดยดูลีย์ วิลสัน บรรเลงเปียโนโดย เอลเลียต คาร์เพนเทอร์ 
ในภาพยนตร์เรื่องคาซาบลังกา เพลงนี้เป็นส่วนหนึ่งของความหลังของตัวละครเอก อิลซา (อิงกริด เบิร์กแมน) กับริก (ฮัมฟรีย์ โบการ์ต)  ในฉากอิลซาตามหาริก ที่บาร์ของริก และขอให้แซม (ดูลีย์ วิลสัน) ร้องเพลงให้ฟัง อิลซาพูดว่า  "Play it once, Sam, for old times' sake." เมื่อแซมนิ่งเฉยไม่ยอมเล่น (เพราะริกสั่งห้ามไว้) เธอจึงย้ำว่า "Play it, Sam. Play 'As Time Goes By'."  บทพูดในฉากนี้เป็นฉากหนึ่งที่เป็นที่จดจำ โดยมักถูกนำไปอ้างอิงผิดๆ ว่า "Play it again, Sam" 
ในปี 2004 แอสไทม์โกส์บาย ได้รับการจัดอันดับโดยสถาบันภาพยนตร์อเมริกัน ติดอันดับสอง จาก 100 เพลงยอดเยี่ยมจากภาพยนตร์ในรอบ 100 ปี (AFI's 100 Years...100 Songs)  

**อ้างอิง**

**แหล่งข้อมูลอื่น**
  ภาพยนตร์ คาซาบลังกา ฉาก  "Play it again, Sam" 
หมวดหมู่:ผลงานในปี พ.ศ. 2474
หมวดหมู่:เพลงอเมริกัน
หมวดหมู่:เพลงแจ๊ส
มูลนิธิอานันทมหิดล

ตราสัญลักษณ์
มูลนิธิอานันทมหิดล  (Anandamahidol Foundation) เป็นมูลนิธิที่พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ตั้งขึ้น เพื่อมุ่งส่งเสริมสนับสนุนนักศึกษาและบัณฑิตชาวไทยที่มีความเป็นเลิศทางวิชาการสาขาต่าง ๆ ให้ได้รับโอกาสไปศึกษาต่อเพิ่มเติม ณ ต่างประเทศ ในระดับที่สูงขึ้น เพื่อให้เป็นบุคคลชั้นนำของประเทศในสาขาวิชานั้น ๆ และนำความรู้ความเชี่ยวชาญกลับมารับใช้ประเทศชาติต่อไปหลังจากสำเร็จการศึกษาระดับสูงสุดแล้ว
ในระยะแรก ทรงพระกรุณาโปรดเกล้าฯ จัดตั้งทุนอานันทมหิดล และทรงเริ่มพระราชทานทุนในสาขาแพทยศาสตร์เป็นสาขาแรก ต่อมา ได้มีพระบรมราชวินิจฉัยให้เปลี่ยนสถานภาพจากทุนเป็นมูลนิธิ และได้ขยายขอบเขตการพระราชทานทุนเพิ่มขึ้นในหลายสาขา ครอบคลุมทั้งสาขาวิชาทางด้านวิทยาศาสตร์และสังคมศาสตร์ 

**ประวัติ**
พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรมีพระราชประสงค์ที่จะทรงสนับสนุนการพัฒนาประเทศ และทรงตระหนักว่าประเทศไทยยังขาดแคลนผู้เชี่ยวชาญในวิทยาการต่าง ๆ ที่จะเป็นกำลังสำคัญในการร่วมกันพัฒนาชาติบ้านเมือง จึงมีพระราชดำริที่จะทรงสนับสนุนให้นักศึกษาและบัณฑิตชาวไทยผู้มีความเป็นเลินทางวิชาการสาขาต่าง ๆ ได้ไปเพิ่มพูนความรู้และพัฒนาทักษะความเชี่ยวชาญ ณ ต่างประเทศ จนถึงระดับสูงสุด เมื่อสำเร็จการศึกษาแล้วจักได้นำความรู้ความเชี่ยวชาญนั้นกลับมาพัฒนาประเทศชาติ ดังนั้น ใน พ.ศ. 2498 จึงทรงพระกรุณาโปรดเกล้าฯ ให้จัดตั้งทุนการศึกษาขึ้นและพระราชทานนามว่า ทุนอานันทมหิดล เพื่อเป็นพระบรมราชานุสรณ์ในสมเด็จพระบรมเชษฐาธิราช พระบาทสมเด็จพระปรเมนทรมหาอานันทมหิดล พระอัฐมรามาธิบดินทรและได้พระราชทานทุนเริ่มแรกจำนวน 20,000 บาท
เมื่อแรกตั้ง ทรงประเดิมด้วยการพระราชทานทุนการศึกษาในสาขาแพทยศาสตร์ เพื่อทรงเจริญรอยตามพระราชปณิธานในสมเด็จพระมหิตลาธิเบศร อดุลยเดชวิกรม พระบรมราชชนก ซึ่งทรงสำเร็จการศึกษาด้านแพทยศาสตร์ และได้ทรงวางรากฐานด้านการแพทย์สมัยใหม่ขึ้นในประเทศสยาม ทั้งยังเคยทรงเอาพระทัยใส่พระราชทานทุนส่วนพระองค์ให้แก่นักศึกษาแพทย์ไปศึกษาต่อยังต่างประเทศ
ต่อมา ได้มีพระบรมราชวินิจฉัยให้เปลี่ยนสถานภาพจาก "ทุน" เป็น "มูลนิธิ" ชื่อว่า มูลนิธิอานันทมหิดล เมื่อวันที่ 3 เมษายน พ.ศ. 2502 และได้ขยายขอบเขตการพระราชทานทุนเพิ่มขึ้นในหลายสาขา
ปัจจุบัน มูลนิธิอานันทมหิดล ได้พระราชทานทุนการศึกษาครอบคลุมทั้งสาขาวิชาทางด้านวิทยาศาสตร์และสังคมศาสตร์ โดยแยกเป็นแผนกต่าง ๆ จำนวน 8 แผนก ได้แก่- แผนกแพทยศาสตร์- แผนกวิทยาศาสตร์- แผนกวิศวกรรมศาสตร์- แผนกเกษตรศาสตร์- แผนกธรรมศาสตร์- แผนกอักษรศาสตร์- แผนกทันตแพทยศาสตร์- แผนกสัตวแพทยศาสตร์

**อ้างอิง**

**แหล่งข้อมูลอื่น**
  เว็บไซต์ มูลนิธิอานันทมหิดล date=2014-05-28 - http://www.anandamahidolfoundation.org/
หมวดหมู่:การศึกษาในประเทศไทย
หมวดหมู่:ทุนการศึกษา
หมวดหมู่:รัชกาลที่ 8
แม่แบบ:กล่องข้อมูล ตึกระฟ้า/doc

== วิธีใช้**
นำข้อความต่อไปนี้ใส่ในบทความที่เป็นตึกระฟ้า

**ตัวอย่าง**
ข้อมูลด้านล่างนี้ไม่ตรงกับความเป็นจริง เพราะมีวัตถุประสงค์เพื่อสาธิตการใช้งานกล่องข้อมูลเท่านั้น
หมวดหมู่:ตึกระฟ้า
ตึกระฟ้า
ต
da:Skabelon:Infoboks Skyskraber
de:Vorlage:Infobox Hohes Gebäude
fi:Malline:Pilvenpiirtäjä
fr:Modèle:Infobox Gratte-ciel
ja:Template:基礎情報 超高層ビル
ko:틀:초고층 건물 정보
pt:Predefinição:Info/Estrutura alta
ro:Format:Infobox Skyscraper
zh:Template:Infobox Skyscraper
ปลาเสือตอปาปัวนิวกินี

ปลาเสือตอปาปัวนิวกินี หรือ ปลาเสือตอนิวกินี (New Guinea tigerfish, Campbell's tigerfish; Datnioides campbelli) เป็นปลาน้ำกร่อยในวงศ์ปลาเสือตอ (Datnioididae) ชนิดหนึ่ง

**ลักษณะ**
มีขนาดลำตัวโตเต็มที่ประมาณ 36 เซนติเมตร พบในแหล่งน้ำบริเวณชายฝั่งในนิวกินีมีซี่กรองเหงือกน้อยกว่าปลาเสือตอชนิดอื่น ๆ  และมีแถบลายที่ไม่ชัดเจนและค่อนข้างเลอะ ไม่คมชัดเหมือนปลาเสือตอชนิดอื่น  มีแถบขนาดเล็กแทรกระหว่าง แถบที่ 3 ขนาดใหญ่กลางลำตัว และแถบที่ 4 สีค่อนไปทางสีเงิน, น้ำตาล จนไปถึงเหลืองอ่อน ๆ เกล็ดมีขนาดใหญ่และหยาบ แต่เมื่อยังเล็กสีเหลืองที่ลำตัวจะเหลืองสดใสมาก แต่เมื่อโตขึ้นมาแล้วจะมีรูปร่างและลักษณะของปากเรียวยาวคล้ายกับปลากะพงลาย (D. polota) ซึ่งเป็นปลาเสือตอที่อาศัยอยู่ในแหล่งน้ำกร่อยอีกชนิดหนึ่งมาก

**ที่อยู่**
พบได้ในแหล่งน้ำกร่อยปากแม่น้ำ หรือบึงใกล้ชายฝั่งเหนือระดับน้ำขึ้นน้ำลงแถบเกาะปาปัวนิวกีนี ประเทศอินโดนีเซีย
นิยมตกกันเป็นเกมกีฬา มีการรับประทานกันในท้องถิ่น และเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 รูปและข้อมูลจาก Fishbase.org
ปาปัวนิวกินี
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาตู้
หมวดหมู่:ยุคโชวะ

หมวดหมู่:จักรวรรดิญี่ปุ่น
หมวดหมู่:จักรพรรดิโชวะ
หมวดหมู่:ประวัติศาสตร์ญี่ปุ่นแบ่งตามยุค
ช
หมวดหมู่:คริสต์ศตวรรษที่ 20
หมวดหมู่:การฉลองปีใหม่

หมวดหมู่:พิธีกรรม
หมวดหมู่:เทศกาลแบ่งตามประเภท
หมวดหมู่:วันหยุดที่ไม่เกี่ยวข้องกับทางศาสนา
เขตซิ่นอี้ (ไทเป)

เขตซิ่นอี้ (หมายถึง "ซื่อสัตย์") เป็นที่ตั้งของสำนักงานนายกเทศมนตรีกรุงไทเปและรัฐบาลนครไทเป อาคารหลักมี ไทเป 101, สภานครไทเป, ศูนย์ประชุมนานาชาติไทเป, ศูนย์การค้าโลกไทเป ตลอดจนศูนย์การค้าและแหล่งความบันเทิงหลายแห่ง ซึ่งทำให้ซิ่นอี้เป็นเขตที่มีความเป็นสากลสมัยใหม่ที่สุดในกรุงไทเป เขตซิ่นอี้ยังถูกมองว่าเป็นย่านการเงินของกรุงไทเป หอที่ระลึกซุน ยัตเซนแห่งชาติยังตั้งอยู่ในเขตนี้ด้วย
กระทั่งไม่นานมานี้ พื้นที่ส่วนใหญ่ของเขตเป็นพื้นที่น้ำท่วมขัง ซึ่งเป็นสาเหตุที่ทำให้เขตนี้มีพื้นที่กว้างขวางสำหรับโครงการก่อสร้างเพราะเป็นหนึ่งในท้องที่แห่งสุดท้ายของไทเปที่ได้รับการพัฒนา
เขตดังกล่าวอาจแย้งได้ว่าเป็นย่านการซื้อสินค้าสำคัญที่สุดในไทเป หากมิได้สำคัญที่สุดในทั้งไต้หวัน เขตซิ่นอี้เป็นที่ตั้งของห้างสรรพสินค้าและศูนย์การค้าหลายแห่ง นอกจากนี้ ยังมีร้านอาหารจำนวนมากในเขตนี้ โดยเฉพาะอย่างยิ่ง ร้านอาหารลูกโซ่อเมริกัน

**แหล่งข้อมูลอื่น**
  เกี่ยวกับเขตซิ่นอี้ date=2011-10-08  - นครไทเป
หมวดหมู่:ไทเป
วิกิพีเดีย:บทความคัดสรรประจำเดือน/พ.ศ. 2555

มกราคม 2555
ดู - 
สนทนา -  
ประวัติ

กุมภาพันธ์ 2555
ดู - 
สนทนา -  
ประวัติ

มีนาคม 2555
ดู - 
สนทนา -  
ประวัติ

เมษายน 2555
ดู - 
สนทนา -  
ประวัติ

พฤษภาคม 2555
ดู - 
สนทนา -  
ประวัติ

มิถุนายน 2555
ดู - 
สนทนา -  
ประวัติ

กรกฎาคม 2555
ดู - 
สนทนา -  
ประวัติ

สิงหาคม 2555
ดู - 
สนทนา -  
ประวัติ

กันยายน 2555
ดู - 
สนทนา -  
ประวัติ

ตุลาคม 2555
ดู - 
สนทนา -  
ประวัติ

พฤศจิกายน 2555
ดู - 
สนทนา -  
ประวัติ

ธันวาคม 2555
ดู - 
สนทนา -  
ประวัติ

*
แม่แบบ:บทความคัดสรร/มกราคม 2555

สมเด็จเจ้าพระยาบรมมหาศรีสุริยวงศ์ (ช่วง บุนนาค)
สมเด็จเจ้าพระยาบรมมหาศรีสุริยวงศ์ (ช่วง บุนนาค) (พ.ศ. 2351 – พ.ศ. 2425) ขุนนางชั้นผู้ใหญ่ของไทยในสมัยรัตนโกสินทร์ ผู้มีบทบาทสำคัญในการเมืองการปกครองของไทย โดยเริ่มเข้ารับราชการเป็นมหาดเล็กในรัชสมัยพระบาทสมเด็จพระพุทธเลิศหล้านภาลัย และได้รับการสถาปนาขึ้นเป็นสมเด็จเจ้าพระยาบรมมหาศรีสุริยวงศ์ในรัชสมัยพระบาทสมเด็จพระจุลจอมเกล้าเจ้าอยู่หัว ซึ่งนับเป็นผู้ที่ดำรงตำแหน่ง "สมเด็จเจ้าพระยา" เป็นคนสุดท้าย นอกจากนี้ ท่านยังมีบทบาทในการอัญเชิญพระบาทสมเด็จพระจุลจอมเกล้าเจ้าอยู่หัว ขึ้นครองสิริราชสมบัติและได้รับการแต่งตั้งเป็นผู้สำเร็จราชการแทนพระองค์ตั้งแต่ปี พ.ศ. 2411 - พ.ศ. 2416 ด้วย
นอกจากด้านการปกครองแล้ว ท่านยังมีบทบาทสำคัญในด้านวรรณกรรม การละคร และดนตรี รวมถึงเป็นแม่กองในการก่อสร้าง บูรณะ ซ่อมแซม สถานที่ต่าง ๆ มากมาย เช่น พระนครคีรี พระอภิเนาว์นิเวศน์ คลองผดุงกรุงเกษม เป็นต้น 
สมเด็จเจ้าพระยาบรมมหาศรีสุริยวงศ์มีชีวิตยืนยาวถึง 5 รัชกาล ตั้งแต่เกิดในปลายรัชกาลที่ 1 และถึงแก่พิราลัยด้วยโรคลมขณะที่กำลังเดินทางกลับจากราชบุรี เมื่อ พ.ศ. 2425 ในสมัยต้นรัชกาลที่ 5 โดยมีอายุยืนยาวถึง 75 ปี  (อ่านต่อ...)
บทความคัดสรรก่อนหน้านี้: อาร์คิมิดีส – สโมสรฟุตบอลบาร์เซโลนา – ระบบสุริยะ
ที่เก็บถาวร – บทความคัดสรรอื่น ๆ
หมวดหมู่:สหภาพการเงิน

หมวดหมู่:สกุลเงิน
หมวดหมู่:นโยบายการเงิน
หมวดหมู่:ประวัติศาสตร์เศรษฐกิจ
หมวดหมู่:องค์การธุรกิจ
หมวดหมู่:สถาบันของรัฐ
หมวดหมู่:องค์การระหว่างรัฐบาล
เมตฟอร์มิน

เมตฟอร์มิน (metformin) เป็นยาที่แนะนำให้ใช้เป็นอันดับแรกสำหรับรักษาผู้ป่วยเบาหวานชนิดที่สองโดยเฉพาะผู้ที่มีภาวะน้ำหนักเกิน นอกจากนี้ยังใช้รักษากลุ่มอาการรังไข่มีถุงน้ำหลายอันได้และใช้แบบนอกข้อบ่งใช้ทางการในการลดความเสี่ยงการเกิดกลุ่มอาการเมตาบอลิกในผู้ใช้ยาระงับอาการทางจิตได้ มีหลักฐานแสดงให้เห็นว่าสามารถลดการอักเสบ ไม่ทำให้น้ำหนักตัวเพิ่มได้ วิธีใช้ยานี้คือโดยการกิน
ผู้ใช้ยาโดยส่วนใหญ่สามารถทนผลข้างเคียงของยานี้ได้ดี อาการไม่พึงประสงค์ที่พบบ่อยได้แก่ถ่ายเหลว คลื่นไส้ และปวดท้อง มีโอกาสทำให้เกิดภาวะน้ำตาลในเลือดต่ำได้แต่น้อย หากใช้ในขนาดสูงหรือใช้ในผู้ป่วยโรคไตต้องระวังภาวะเลือดเป็นกรดจากแลกติก
เมตฟอร์มินเป็นยาลดน้ำตาลในเลือดชนิดไบกวาไนด์ ทำงานโดยลดการสร้างกลูโคสที่ตับและช่วยให้เนื้อเยื่อต่างๆ มีความไวต่ออินซูลินสูงขึ้น นอกจากนี้ยังช่วยกระตุ้นการหลั่ง GDF15 ซึ่งลดความอยากอาหารและลดการนำเข้าพลังงานได้อีกด้วย
มีการบรรยายถึงเมตฟอร์มินเอาไว้ครั้งแรกตั้งแต่ ค.ศ. 1922 ในบทความวิทยาศาสตร์โดย Emil Werner และ James Bell หลังจากนั้นในช่วงคริสตทศวรรษที่ 1950 แพทย์ชาวฝรั่งเศส Jean Sterne เริ่มการทดลองใช้ยานี้ในมนุษย์ และได้นำออกใช้ในประเทศฝรั่งเศสตั้งแต่ ค.ศ. 1957 ถูกจัดอยู่ในรายการยาหลักขององค์การอนามัยโลก มียาชนิดทำเทียบออกจำหน่าย ข้อมูลปี ค.ศ. 2022 ระบุว่ายานี้เป็นยาที่ถูกสั่งจ่ายมากที่สุดเป็นอันดับ 2 ในสหรัฐ โดยมีการสั่งจ่ายกว่า 86 ล้านครั้ง

**การออกฤทธิ์**
กลไกการออกฤทธิ์ของยาเมตฟอร์มินในปัจจุบันยังไม่ทราบแน่ชัด ซึ่งจะสกัดการดูดซึมน้ำตาลเข้าสู่กระแสเลือดในระบบทางเดินอาหาร ช่วยกระตุ้นการทำงานของอินซูลินให้เผาผลาญน้ำตาลในร่างกายเร็วขึ้น นอกจากใช้สำหรับรักษาผู้มีภาวะเบาหวานแล้ว เมตฟอร์มินยังใช้สำหรับรักษาอาการรังไข่ทำงานผิดปกติในเพศหญิง หรืออาการประจำเดือนมาไม่ปกติในผู้หญิงที่เป็นโรคอ้วนหรือมีน้ำหนักตัวมากเกินไป 

**ผลข้างเคียงไม่พึงประสงค์**
การใช้ยาเมตฟอร์มินอาจส่งผลข้างเคียง เช่น ใจสั่น คลื่นไส้ อาเจียน ท้องเสีย น้ำหนักตัวลด หนาวสั่น  ผื่นคัน ภาวะขาดวิตามินบี12 ปวดศีรษะ ท้องอืด อาหารไม่ย่อย ทำให้เกิดภาวะน้ำตาลในเลือดต่ำ หรือหากกินร่วมกับแอลกอฮอล์ อาจทำให้เกิดภาวะกรดแลกติกในกระแสเลือด

**อ้างอิง**
หมวดหมู่:ยาลดความอ้วน
หมวดหมู่:ยาหลักขององค์การอนามัยโลก
หมวดหมู่:สถานีย่อยเภสัชกรรม
หมวดหมู่:เศรษฐกิจการเมือง

หมวดหมู่:เศรษฐศาสตร์การคลัง
หมวดหมู่:เศรษฐกิจแบ่งตามสาขา
หมวดหมู่:สาขาของรัฐศาสตร์
หมวดหมู่:สหสาขาวิชาของเศรษฐศาสตร์
นกพัฟฟิน

นกพัฟฟินแอตแลนติก ที่เกาะลันดี้ ในสหราชอาณาจักร
นกพัฟฟิน (Puffin) เป็นนกทะเลในสกุล Fratercula มีลักษณะเด่น คือ มีจะงอยปากสีสดใสในช่วงฤดูผสมพันธุ์ เป็นนกทะเลผิวน้ำที่หาอาหารด้วยการดำน้ำเป็นหลัก สืบสายพันธุ์ในฝูงขนาดใหญ่บนหน้าผาชายฝั่งทะเลหรือเกาะ โดยการทำรังในรอยแยกในหมู่หินหรือในโพรงดิน ที่ผิวดินเป็นดินร่วน โดยในโพรงรังอาจแบ่งออกได้เป็น 2 ห้อง โดยห้องหนึ่งเป็นที่อยู่อาศัยของลูกนก และอีกห้องหนึ่งเป็นห้องสำหรับถ่ายมูล

**พฤติกรรม**
แม้ว่านกพัฟฟินมักส่งเสียงร้องในฝูงสืบสายพันธุ์ แต่ก็ไม่ส่งเสียงร้องในทะเล บินเหนือน้ำในระดับที่ค่อนข้างสูง ซึ่งมักอยู่ที่ระดับ 10 เมตร (30 ฟุต) เมื่อเทียบกับ 1.6 เมตร (5 ฟุต) ของนกทะเลชนิดอื่น ๆ

**ความสัมพันธ์กับมนุษย์**

**เชิงอรรถ**

**อ้างอิง**
 Alsop, Fred J. III (2001) "Atlantic Puffin" in: Smithsonian Birds of North America, Western Region: Page 451. New York City: DK Publishing, Inc. 0-7894-7157-4- Ehrlich, P.; Dobkin, D. & Wheye, D. (1988) "Atlantic Puffin" in: The Birder's Handbook: a field guide to the natural history of North American birds: 207, 209–214. New York.- isbn=0-7470-1410-8- Lee, D. S. & Haney, J. C. (1996) "Manx Shearwater (Puffinus puffinus)", in: The Birds of North America, No. 257, (Poole, A. & Gill, F. eds). Philadelphia: The Academy of Natural Sciences, and The American Ornithologists' Union, Washington, DC- year=1953- isbn=978-1-873403-98-3

**แหล่งข้อมูลอื่น**
  Atlantic Puffin videos, photos & sounds on the Internet Bird Collection-  The National Audubon Society's "Project Puffin" website date=2012-08-29 .-  Puffinpalooza -- a site about puffins.-  Postage stamps showing Puffins.-  SOS Puffin project at the Scottish Seabird Centre, Scotland, UK
หมวดหมู่:นก
ไอเลย์

แผนที่ของเกาะไอเลย์
ไอเลย์ (Islay) เป็นเกาะนอกฝั่งด้านตะวันตกของสกอตแลนด์ สหราชอาณาจักร เป็นเกาะที่อยู่ทางใต้สุดของหมู่เกาะอินเนอร์เฮบริดีส เป็นเกาะใหญ่เป็นอันดับ 5 ของสกอตแลนด์ โดยมีประชากรอาศัยอยู่เพียงไม่เกิน 3 พันคน มีเนื้อที่ 620 ตร.กม. มีการทำฟาร์ม การประมง และทำวิสกี้ มีอุตสาหกรรมการท่องเที่ยวที่เกี่ยวข้องกับวิสกี้และการดูนก

**อ้างอิง**
หมวดหมู่:เกาะในสกอตแลนด์
ปาไนย์

ปาไนย์ (Panay) เป็นเกาะในประเทศฟิลิปปินส์ ตั้งอยู่ตอนกลางของประเทศ ในหมู่เกาะวีซายัน ทิศเหนือจดทะเลซีบูยัน ทิศตะวันออกเฉียงเหนือจดทะเลวีซายัน ทิศตะวันออกจดช่องแคบกีมารัส ทิศใต้จดอ่าวปาไนย์ และทิศตะวันตกจดทะเลซูลู เกาะประกอบด้วย 4 จังหวัด คือ จังหวัดอากลัน จังหวัดอันตีเก จังหวัดกาปิซ และจังหวัดอีโลอีโล
หมวดหมู่:เกาะในประเทศฟิลิปปินส์
หมวดหมู่:เกาะปาไนย์
ยูโรโซน

ไฟล์:Eurozone.svg|275px|alt=ประเทศยูโรโซน|thumb|ประเทศยูโรโซน
ยูโรโซน หรือเรียกอย่างเป็นทางการว่า พื้นที่ยูโร The euro area, European Central Bank เป็นสหภาพเศรษฐกิจและการเงิน ประกอบด้วยรัฐสมาชิกสหภาพยุโรป 20 รัฐ (ณ วันที่ 1 มกราคม พ.ศ. 2565) ซึ่งใช้เงินสกุลยูโรเป็นสกุลเงินร่วม และเป็นเงินสกุลเดียวที่ชำระหนี้ได้ตามกฎหมาย ยูโรโซนปัจจุบันประกอบด้วยออสเตรีย เบลเยียม โครเอเชีย ไซปรัส เอสโตเนีย ฟินแลนด์ ฝรั่งเศส เยอรมนี กรีซ ไอร์แลนด์ อิตาลี ลิทัวเนีย ลักเซมเบิร์ก ลัตเวีย มอลตา เนเธอร์แลนด์ โปรตุเกส สโลวาเกีย สโลวีเนีย และสเปน รัฐสหภาพยุโรปอื่นส่วนใหญ่ถูกผูกมัดให้เข้าร่วมเมื่อรัฐนั้นผ่านเกณฑ์การเข้าร่วม ไม่มีรัฐใดออกจากกลุ่มและไม่มีข้อกำหนดในการออกหรือขับสมาชิกออก
นโยบายการเงินของโซนเป็นความรับผิดชอบของธนาคารกลางยุโรป ซึ่งควบคุมโดยประธานและคณะกรรมการหัวหน้าธนาคารกลางแห่งชาติ งานหลักของธนาคารกลางยุโรปคือ รักษาเงินเฟ้อให้อยู่ภายใต้การควบคุมแม้ไม่มีการเป็นผู้แทนร่วม วิธีการปกครองหรือนโยบายการคลังของสหภาพการเงิน มีการร่วมมือเกิดขึ้นบ้างผ่านกลุ่มยูโร ซึ่งดำเนินการตัดสินใจทางการเมืองเกี่ยวข้องกับยูโรโซนและสกุลเงินยูโร กลุ่มยูโรประกอบด้วยรัฐมนตรีคลังของรัฐสมาชิกยูโรโซน อย่างไรก็ดี ในสถานการณ์ฉุกเฉิน ผู้นำแห่งชาติอาจตั้งกลุ่มยูโรได้เช่นกัน 
นับแต่วิกฤตการณ์การเงินปลายปี พ.ศ. 2543 ยูโรโซนได้ตั้งและใช้ข้อกำหนดสำหรับการให้เงินกู้ยืมฉุกเฉินแก่รัฐสมาชิกโดยแลกกับการตรากฎหมายปฏิรูปเศรษฐกิจ ยูโรโซนยังบัญญัติการบูรณาการการคลังบ้าง ตัวอย่างเช่น ในการกลั่นกรองงบประมาณแห่งชาติของประเทศอื่น ปัญหานี้เกี่ยวกับการเมืองอย่างสูงและในสภาพการไหลจนถึง พ.ศ. 2554 ในแง่ของข้อกำหนดเพิ่มเติมจะมีการตกลงสำหรับการปฏิรูปยูโรโซน

ในโอกาสที่ยูโรโซนขยายไปครอบคลุมสมาชิกที่ไม่ได้อยู่ในสหภาพยุโรป แต่ใช้เงินยูโรเป็นสกุลเงินทางการ บางประเทศเหล่านี้ อย่างซานมารีโน ได้สรุปความตกลงอย่างเป็นทางการกับสหภาพยุโรปในการใช้สกุลเงินและผลิตเหรียญกษาปณ์ของตนเอง ประเทศอื่น เช่น คอซอวอและมอนเตเนโกร รับเงินยูโรฝ่ายเดียว อย่างไรก็ดี ประเทศเหล่านี้มิได้นับรวมเป็นส่วนหนึ่งของยูโรโซนอย่างเป็นทางการ และไม่มีผู้แทนในธนาคารกลางยุโรปหรือกลุ่มยูโร

**อ้างอิง**

**แหล่งข้อมูลอื่น**
  European Central Bank-  Central Bank Rates, ECB Key Rate, chart and data
หมวดหมู่:ประเด็นการคลังยูโรโซน
หมวดหมู่:ประเด็นการคลังยูโรโซน

หมวดหมู่:สกุลเงินยุโรป
หมวดหมู่:เศรษฐกิจสหภาพยุโรป
หมวดหมู่:นโยบายการคลัง
หมวดหมู่:สหภาพการเงิน
สมเด็จพระราชาธิบดีอึมสวาตีที่ 3

สมเด็จพระราชาธิบดีอึมสวาตีที่ 3 แห่งเอสวาตินี (King Mswati III of eSwatini; พระราชสมภพ 19 เมษายน ค.ศ. 1968)เป็นพระมหากษัตริย์แห่งประเทศเอสวาตินี ซึ่งทรงเปลี่ยนชื่อประเทศจากราชอาณาจักรสวาซิแลนด์มาเป็น ราชอาณาจักรเอสวาตินี การประกาศเปลี่ยนชื่อประเทศของกษัตริย์สวาซิแลนด์ เกิดขึ้นเมื่อวัน 18 เมษายน ค.ศ. 2018 ภายในงานเฉลิมฉลอง 50 ปีการประกาศเอกราชของประเทศ และยังเป็นงานฉลองพระชนมายุครบ 50 พรรษาของพระองค์ด้วย ทรงเรียกชื่อประเทศของพระองค์ว่า "เอสวาตินี" อีกทั้งยังใช้คำนี้ในระหว่างมีพระราชดำรัสต่อที่ประชุมสมัชชาใหญ่แห่งสหประชาชาติเมื่อ ค.ศ. 2017 และการประชุมใหญ่สหภาพแอฟริกา เมื่อปี 2014 พระองค์เป็นผู้นำแห่งราชวงศ์ดลามีนี พระองค์เป็นกษัตริย์ระบอบสมบูรณาญาสิทธิราชย์พระองค์สุดท้ายในแอฟริกา โดยพระองค์มีพระราชอำนาจในการแต่งตั้งนายกรัฐมนตรี, สมาชิกของคณะรัฐมนตรี และตุลาการ

**อ้างอิง**

**บรรณานุกรม**
 Ginidza, Zodwa R. (1986).  Umntfwana!: A Pictorial Biography of the New King of Swaziland. Swaziland: Macmillan Swaziland National Pub. Co. 10-ISBN 0-333-40303-7, 13-ISBN 978-0-333-40303-7  OCLC 16874145- Levin, Richard and Hugh MacMillan. (2003).  "Swaziland: Recent History," in  Africa South of the Sahara 2004. London: Routledge. 1-ISBN 1-85743-183-9; 13-ISBN 978-1-85743-183-4- Simelane, Hamilton Sipho. (2005).  "Swaziland: Reign of Mswati III," pp. 1528-1530, in  Encyclopedia of African History, Kevin Shillington, ed. London: CRC Press. 10-ISBN 1-57958-245-1; 13-ISBN 978-1-57958-245-6

**แหล่งข้อมูลอื่น**
หมวดหมู่:ผู้นำประเทศในปัจจุบัน
หมวดหมู่:พระมหากษัตริย์ที่ทรงครองราชย์ในปัจจุบัน
หมวดหมู่:พระมหากษัตริย์เอสวาตินี
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:บุคคลที่เกิดในปี พ.ศ. 2511
TATA box

TATA box หรือ Goldberg-Hogness boxเป็นโปรโมเตอร์ที่ทำหน้าที่กระตุ้นการทรานสคริบชันอยู่ห่างจากจุดเริ่มไปทาง 5’ 30 คู่เบส เป็นลำดับเบสที่ประกอบด้วยเบส A และเบส T มาก เกี่ยวข้องกับการนำเอนไซม์อาร์เอ็นเอ โพลีเมอเรสไปสู่จุดเริ่มต้นที่ถูกต้อง พบในอาร์เคียแบคทีเรียและยูคาริโอต ประมาณ 24% ของยีนในมนุษย์มี TATA box ภายในโปรโมเตอร์
TATA box มีลำดับดีเอ็นเอหลัก 5'-TATAAA-3' หรือเปลี่ยนแปลงไปบ้างโดยมากตามด้วยอะดีนีนสามตัว ปกติมี 25 คู่เบสทางด้านอับสตรีมของบริเวณที่เกิดทรานสคริบชัน เชื่อว่าเป็นบริเวณอนุรักษนิยมของกระบวนการวิวัฒนาการตั้งแต่เริ่มมียูคาริโอต ปกติจะถูกจับด้วยTATA binding protein (TBP) ระหว่างเกิดทรานสคริบชัน ทำให้ดีเอ็นเอคลายเกลียว ซึ่งบริเวณที่มี A T มากจะคลายเกลียวได้ง่ายกว่าบริเวณที่มี G C มาก TBP จะจับกับร่องเล็กของดีเอ็นเอและจับแบบเบตาชีท
TATA box มักจะเป็นตำแหน่งที่เข้าจับของ RNA polymerase II และ TFIID ซึ่งเป็นทรานสคริบชันแฟกเตอร์เข้ามาจับกับ TATA box จากนั้น TFIIA จะเข้ามาจับด้านอับสตรีมของ TFIID ส่วนTFIIB เข้าจับกับด้านดาวน์สตรีมของ TFIID RNA polymerase II จะจดจำกลุ่มของโปรตีนนี้ได้และเข้ามาจับ เช่นเดียวกับทรานสคริบชันแฟกเตอร์อื่นๆ เช่น TFIIF TFIIE และ TFIIH ทรานสคริบชันจะเริ่ม RNA polymerase II เคลื่อนไปตามสายดีเอ็นเอโดยออกจาก TFIID และ TFIIA ที่ยังจับกับ TATA box และทำให้ RNA polymerase II โมเลกุลใหม่เข้ามาจับได้
ยีนที่ไม่มี TATA box จะใช้ downstream core promoter (DCE) การศึกษาจีโนมในมยุษย์ พบว่ามีโปรโมเตอร์ที่ขึ้นกับ ของมนุษย์ขึ้นอยู่กับ TATA box ~ 10%  การศึกษาก่อนหน้านี้ พบว่าประมาณ 1,000 ยีนพบโปรโมเตอร์มี TATA box อยู่ด้วย 32% 

**อ้างอิง**
หมวดหมู่:การแสดงออกของยีน